Diari Oficial de la Generalitat Valenciana


Sumari del DOGV 4710, del 11-03-2004 (2004/1830)

Informació pública de l'alternativa tècnica del programa per al desenvolupament d'actuació integrada de la unitat d'execució 23-UE-I, ús industrial, del Pla General d'Ordenació Urbana de Castelló de la Plana.
----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4710

Data del DOGV
:   11-03-2004

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2004/1830


Organisme emissor
:   Agrupació d'Interés Urbanístic 23-UE-I

Tipus de document
:   Anunci

Informació pública de l'alternativa tècnica del programa per al desenvolupament d'actuació integrada de la unitat d'execució 23-UE-I, ús industrial, del Pla General d'Ordenació Urbana de Castelló de la Plana. [2004/Q1830]
  
L'Agrupació d'Interés Urbanístic 23-UE-I, amb domicili a la plaça del Real, número 20, 4t, de Castelló de la Plana, proveïda de codi d'identificació fiscal número F44060056, inscrita al Registre d'Agrupacions de la conselleria al llibre 6é, número d'assentament 7 (expedient 2003/0020), comunica:
  
Que ha formulat una alternativa tècnica del programa per al desenvolupament d'actuació integrada de la unitat d'execució 23-UE-I, d'ús industrial, del Pla General d'Ordenació Urbana de Castelló de la Plana, que consta de projecte d'urbanització, programa d'actuació integrada i escriptura de constitució de l'Agrupació d'Interés Urbanístic 23-UE-I, a l'empara de l'establit en els articles 45, 46 i 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
En aplicació de l'establit en l'article 48.1.c, de la llei a què es fa referència, se sotmeten estos documents a informació pública pel termini de 20 dies hàbils, des de la publicació del darrer anunci, durant el qual les persones interessades podran formular qualssevol al·legacions i/o alternatives tècniques que els convinguen segons dret i que s'hauran de presentar davant del Registre General de l'Ajuntament de Castelló de la Plana. Així mateix, durant els 10 primers dies es podrà sol·licitar una pròrroga del termini en els termes i condicions assenyalats en l'article 46.4 de la llei esmentada.
  
En el mateix termini de 20 dies, qualsevol:
  
a) Podrà comparéixer a la Notaria d'Ernesto Tarragón Albella, al carrer de Ruiz Zorrilla, número 1, 3a, per a obtindre una còpia de l'acta de protocol·lització dels projectes o sol·licitar que se li hi exhibisca.
  
b) Podrà consultar la documentació a què es fa referència, presentada el dia 16 de setembre de 2003 (registre d'entrada núm. 63.173), així com l'expedient administratiu, a l'Ajuntament de Castelló de la Plana, els dies hàbils en horari d'atenció al públic.
  
Així mateix, segons l'establit al paràgraf segon de l'article 48, en relació amb l'article 46, paràgrafs quart i cinqué de la Llei 6/1994, es fa saber a les persones interessades que el termini de cinc dies hàbils per a presentar les proposicions juridicoeconòmiques comença el següent dia hàbil a la finalització del termini de 20 dies ans esmentat. Les proposicions juridicoeconòmiques es presentaran també al Registre General de l'Ajuntament de Castelló de la Plana.
  
Expressament es fa constar que este anunci s'adreça, als efectes de complir amb l'establit en l'article 59.4 de la Llei del Règim Jurídic de les Administracions Públiques, a aquells titulars la identitat o el domicili dels quals consten com a desconeguts als arxius cadastrals, i que són els següents: